ડૉ. મનમોહન સિંહે આ વાતના સંદર્ભમાં બીજી મહત્વની વાત કરી છે. જેમ દાદાગીરીની કિંમત ચૂકવવી પડતી હોય છે તેમ એકલપંડા થવાની પણ કિંમત ચૂકવવી પડતી હોય છે. તમારા વિકાસનો લાભ તમે તમારા પાડોશી સાથે નહીં વહેંચો તો તમે શાંતિથી જીવી નહીં શકો. ભારતના વિકાસ સાથે ભારતના પાડોશી દેશોનો વિકાસ થાય એ જોવાની જવાબદારી આપણી છે એમ મનમોહન સિંહ કહે છે. સમૃદ્ધિ વહેંચવા માટે છે, કોઈને આંજી દેવા માટે કે દબાવવા માટે નથી. ૨૧મી સદીનો આ રોડ-મૅપ છે. આત્મનર્ભિર બનો અને વહેંચીને ખાઓ. સામ્રાજ્યવાદ અને મૂડીવાદનો અંત આવી રહ્યો છે.